
Martfű Város Önkormányzata Képviselő-testületének

Pénzügyi, Ügyrendi és Városfejlesztési Bizottság Elnökétől
5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
JELENTÉS

a lejárt határidejű határozatok végrehajtásáról

Tisztelt Bizottság!

A lejárt határidejű határozatok végrehajtásáról az alábbiakban adok számot:
1.
Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága lakóépületek energetikai felújításához, korszerűsítéséhez nyújtandó támogatásról szóló önkormányzati rendelet felülvizsgálatáról szóló 107/2018.(IX.24.) határozatában javasolta a képviselő-testületnek a támogatási feltételeket tartalmazó helyi rendelet felülvizsgálatát. Határidőként 2018. december 31-ét Felelősként: Pénzügyi, Ügyrendi és Városfejlesztési Bizottságot megjelölve. 
Az említett határozatot a bizottság a lejárt határozatokról szóló 14/2019.(I.28.) határozatával hatályban tartotta és a határidőt 2019. február 15-re módosította. 

Végrehajtás:
A Bizottság 2019. február 11-i ülésén tárgyalta a lakáscélú támogatással kapcsolatos napirendet. 

A Bizottság megállapításai a következők voltak:

Az elhangzott vélemények alapján megállapítható, hogy a jelenleg hatályos energetikai felújításokat célzó támogatás feltételrendszere feltétel rendszere szigorú, azon enyhíteni szükséges. 

A Bizottság álláspontja, hogy mind a lakásfelújításokat, mind pedig a martfűi letelepedést önkormányzati támogatással segíteni kell. 

A lakás felújítási támogatást tető- és homlokzatszigetelésre, nyílászáró cserére, fűtéskorszerűsítésre és megújuló energia felhasználásra kell biztosítani, támogatási célonként kamatmentesen visszatérítendő támogatásként 500 – 500 ezer forint összegben, 50 %-os támogatási intenzitással, vállalkozói szerződéssel, költségvetéssel alátámasztva, elszámolási kötelezettséggel, ingatlan nyilvántartási biztosítékkal. 

A Bizottság javasolja, hogy a támogatást pályázati eljárásban, beérkezési sorrendben, a költségvetési előirányzat erejéig nyújtsa az önkormányzat. 

A költségvetési előirányzatot 10 millió forintban javasolja a Bizottság megállapítani. 

A letelepedési támogatást szintén pályázati eljárásban, folyamatos beadással, a költségvetési keret erejéig javasolja a Bizottság, melynek összege használt lakás vásárlása esetén 500 ezer forint, új lakás vásárlása és építése esetén 1 millió forint. 

A támogatás összegének megfelelő ingatlan nyilvántartási biztosításokat kell előírni.

A támogatás jogosultsági feltételeként a 40 év alatti házaspárok, élettársak martfűi letelepedését javasolja a Bizottság meghatározni.
A Bizottság javasolja a Képviselő-testületnek, hogy a fenti javaslatok alapján a Polgármesteri Hivatal készítse elő, a Polgármester terjessze be az önkormányzati rendeletet, melynek hatályba lépésével egyidejűleg helyezze hatályon kívül a lakóépületek felújításához nyújtandó támogatásról szóló 11/2013. (III. 29.) önkormányzati rendelet és a 2019. évben ne hirdesse meg a lakóépületek energetikai felújítására, korszerűsítésére vonatkozó pályázatot.

2.
Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága a „Szép környezet …. év” cím alapításáról szóló 11/2012.(IV.02.) önkormányzati rendelet felülvizsgálatáról szóló 108/2017.(IX.26.) határozata 2. pontjában az alábbi feladatot határozta meg:
A bizottság legkésőbb 2018. január 31-ig megvizsgálja annak a lehetőségét, hogy a helyi lakosságot hogyan lehet ösztönözni a szép környezet kialakítására és megóvására.
Az említett határozatot a bizottság lejárt határidejű határozatokról szóló 29/2018.(II.19.) határozata hatályban tartotta és a határidőt 2018. június 30-ra módosította. 
Végrehajtás:
A bizottság 2019. februári soros ülésén megtárgyalta, annak lehetőségét, hogy a helyi lakosságot hogyan lehet ösztönözni a szép környezet kialakítására és megóvására.
Határozati javaslat:
Martfű Város Önkormányzata Képviselő-testületének 

Pénzügyi, Ügyrendi és Városfejlesztési Bizottsága
../2019.(…..) határozata

lejárt határidejű határozatokról

Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága megtárgyalta a lejárt határidejű határozatok végrehajtásáról szóló jelentést, mely alapján az alábbi határozatot hozza:

A Bizottság a jelentést elfogadja azzal, hogy a Bizottság javasolja a Képviselő-testületnek, hogy a Polgármesteri Hivatal készítse elő, a Polgármester terjessze be az önkormányzati rendeletet, melynek hatályba lépésével egyidejűleg helyezze hatályon kívül a lakóépületek felújításához nyújtandó támogatásról szóló 11/2013. (III. 29.) önkormányzati rendelet és a 2019. évben ne hirdesse meg a lakóépületek energetikai felújítására, korszerűsítésére vonatkozó pályázatot.

A Bizottság a lakóépületek energetikai felújításához, korszerűsítéséhez nyújtandó támogatásról szóló önkormányzati rendelet felülvizsgálatáról szóló 107/2018.(IX.24.) határozatát, valamint a „Szép környezet …. év” cím alapításáról szóló 11/2012.(IV.02.) önkormányzati rendelet felülvizsgálatáról szóló 108/2017.(IX.26.) határozatát hatályon kívül helyezi.
Erről értesülnek: 

1. JNSZ Megyei Kormányhivatal, Szolnok

2. Valamennyi Bizottsági tag, helyben

3. Valamennyi Képviselő, helyben

4. Irattár

Martfű, 2019. február 14.





Dr. Urbán-Szabó Béla

